પાટણ શહેરના વિવિધ વોર્ડ વિસ્તારોમાંથી શહેરીજનો દ્વારા નગરપાલિકાને અનેક પ્રશ્નોની અને સમસ્યાઓની રજૂઆતો કરવામાં આવતા નગરપાલિકા તંત્ર દ્વારા પ્રજાની સમસ્યાઓના નિરાકરણો માટે છેલ્લા પાંચ મહિનાથી દર અઠવાડીયે નગરપાલિકા પ્રજાના દ્વારે કાર્યક્રમ કરી શહેરીજનોની વિવિધ સમસ્યાઓનું નિરાકરણ કરી રહ્યું છે ત્યારે પાટણ નગરપાલિકા હસ્તકના આનંદ સરોવરની હાલત બદતર અને બદબુદાર બની ગયાની શહેરીજનોની રજૂઆત નગરપાલિકાને કરવામાં આવતા આજે નગરપાલિકાના વહીવટી તંત્ર અને સત્તાધિશોએ આનંદ સરોવરની મુલાકાત લીધી હતી અને અહીંના ખરાબે પડેલા ટોયલેટ બ્લોક, ઓપન થીયેટરના ડ્રેસીંગ રૂમની ગંદકી તથા તોડફોડનું ઝીણવટપૂર્વક નીરીક્ષણ કર્યું હતું અને બાદમાં ટોયલેટ બ્લોક તથા આનંદ સરોવરના બગીચાની સાફ સફાઈ હાથ ધરી બગીચાને ગંદકી મુક્ત કર્યો હતો.